Virallinen lehti nro C 402 , 22/12/1998 s. 0023



KIRJALLINEN KYSYMYS E-0717/98 esittäjä(t): Amedeo Amadeo (NI) ja Salvatore Tatarella (NI) komissiolle (18. maaliskuuta 1998) Aihe: Verkkokaupankäynti Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle eurooppalaisesta elektronisen kaupankäynnin aloitteesta (asiak. KOM(97) 157 lopull.). Komissiota pyydetään: 1. lisäämään ponnistelujaan, jotta verkkokaupankäynti omaksutaan sen yksiköissä; 2. edistämään toimintasuunnitelmaa, jonka tarkoituksena on jäsenvaltioiden kaikkien julkisten organisaatioiden ja järjestöjen modernisointi; 3. sitoutumaan säännöstelypuitteisiin, joilla yksinkertaistetaan tiedottamista EU:n jäsenvaltioissa toimiviin yrityksiin koskevat menettelyt, säännellään nopean ja turvallisen tietojen saannin oikeutta julkissektorilla, määrätään tämän oikeuden laajuus, rajat ja poikkeukset siitä sekä määritetään kaupan saattamiselle säännöt, mukaan luettuina hinnoittelua ja yksittäisen valtion tekijänoikeuksien suojaamista koskevat; 4. ehdottamaan ohjelmaa tietoverkkoyhteyksien luomiseksi samoja tehtäviä jäsenvaltioissa hoitavien julkisten laitosten välille. Komission jäsenen Martin Bangemanninkomission puolesta antama vastaus (2. kesäkuuta 1998) Komissio on jo ryhtynyt toimiin sähköisen kaupankäynnin hyödyntämiseksi yksiköittensä toiminnassa. Tutkimussuunnitelmien jättäminen sähköisesti on jo yleistä Kehittyneet viestintäteknologiat ja palvelut -ohjelman (ACTS) ja uutta tietoyhteiskuntaa koskevan ohjelman yhteydessä. Hankkiessaan toimistokalusteita komissio on kuitenkin huomannut, että tällä hetkellä vain harvat toimittajat ovat halukkaita tekemään komission kanssa kauppaa sähköisesti. Tähän vaikuttavat pääasiallisesti luottamuksellisuuteen liittyvät syyt ja toimittajien ja komission tietojärjestelmien yhteensopimattomuus. Komissio jatkaa kuitenkin toimiaan ratkaisun löytämiseksi. Komissio toimii edistääkseen pienten ja keskisuurten yritysten (pk-yritysten) tukijärjestöjen nykyaikaistamista ja Euroopan laajuista koordinaatiota. Näihin kuuluvat erityisesti sähköisen kaupankäynnin yhteenliittymät osana Euroopan laajuiset televerkot-, Telematiikkaa- ja HVT-työohjelmia, joiden tarkoituksena on Euroopan laajuisten televerkkojen luominen. Komissio on myös tukenut voimakkaasti sähköisen kaupankäynnin yhteentoimivuutta aiesopimuksella eurooppalaisten pk-yritysten vapaasta pääsystä sähköisen kaupankäynnin piiriin ja perustamalla Sähköisen kaupankäynnin eurooppalaisen foorumin (ECE) pyrkimyksenään elektronisen kaupankäynnin kasvun aktivoiminen ja kiihdyttäminen. Komission tiedonannossa "Eurooppalainen aloite sähköisestä kaupankäynnistä" korostetaan tarvetta taata selkeät ja yhdenmukaiset lainsäädännölliset kehykset, jotka edistävät sähköisen kaupankäynnin kehitystä Euroopassa luomalla oikeusturvaa. Asianmukaisilla lainsäädännöllisillä kehyksillä vältettäneen sääntely sääntelyn vuoksi ja suojataan samalla yleistä etua. Komissio tarkastelee yksityiskohtaisia lainsäädännöllisiä kysymyksiä, jotka estävät elektronisen kaupankäynnin palveluiden vapaan liikkumisen. Se tulee julkaisemaan tämän vuoden ensimmäisellä puoliskolla vihreän kirjan tiedosta julkisella sektorilla saadakseen aikaan julkisen keskustelun aiheesta. Euroopan laajuisen telematiikan verkon perustaminen julkisten hallintojen välille tukemaan yhteisöpolitiikkoja ja -toimintoja on keskeinen elementti hallintojen välisen telemaattisen tietojenvaihdon (HVT) ohjelmassa. Niinpä esimerkiksi HVT:n erilliset hankkeet helpottavat kansallisten viranomaisten tiedonsaantia toiselta jäsenvaltiolta ja tehostavat näin yhteisön politiikkojen tehoa ja vaikutuksia. Lähitulevaisuudessa HVT tulee omaksumaan markkina- ja palveluhenkisemmän lähestymistavan ja korostamaan sellaisia aiheita kuten talous- ja rahaliitto, yhteisön laajentuminen, kansalaispalvelut ja tiedonvälitys eri toimielinten välillä.